CELEX: C2006/143/18
Language: da
Date: 2006-06-17 00:00:00
Title: Sag C-259/04: Domstolens dom (Tredje Afdeling) af  30. marts 2006  — Elizabeth Florence Emanuel mod Continental Shelf 128 Ltd (anmodning om præjudiciel afgørelse fra High Court of Justice (England & Wales)) (Varemærker, som er egnet til at vildlede offentligheden eller bringe den i vildfarelse med hensyn til en vares art, beskaffenhed eller geografiske oprindelse — varemærke, der er overdraget af varemærkeindehaveren sammen med den virksomhed, der fremstiller de goder, som det nævnte mærke vedrører — direktiv 89/104/EØF)

17.6.2006   
            
            
               DA
            
            
               Den Europæiske Unions Tidende
            
            
               C 143/10
            
         Domstolens dom (Tredje Afdeling) af 30. marts 2006 — Elizabeth Florence Emanuel mod Continental Shelf 128 Ltd (anmodning om præjudiciel afgørelse fra High Court of Justice (England & Wales))
   (Sag C-259/04) (1)
   
   (Varemærker, som er egnet til at vildlede offentligheden eller bringe den i vildfarelse med hensyn til en vares art, beskaffenhed eller geografiske oprindelse - varemærke, der er overdraget af varemærkeindehaveren sammen med den virksomhed, der fremstiller de goder, som det nævnte mærke vedrører - direktiv 89/104/EØF)
   (2006/C 143/18)
   Processprog: engelsk
   Den forelæggende ret
   High Court of Justice (England & Wales)
   Parter i hovedsagen
   
      Sagsøger: Elizabeth Florence Emanuel
   
      Sagsøgt: Continental Shelf 128 Ltd
   Sagens genstand
   Anmodning om præjudiciel afgørelse — High Court of Justice (England & Wales) — fortolkning af artikel 3, stk. 1, litra g), og artikel 12, stk. 2, litra b), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (EFT L, s. 1) — varemærker, som er egnet til at vildlede offentligheden eller bringe den i vildfarelse med hensyn til en vares art, beskaffenhed eller geografiske oprindelse — varemærke, der er overdraget af varemærkeindehaveren sammen med den virksomhed, der fremstiller de goder, som det nævnte mærke er knyttet til — brudekjoler af mærket »Elizabeth Emanuel«
   Konklusion
   
               1)
            
            
               Et varemærke, der er identisk med navnet på designeren og den første producent af varerne, der er forsynet med dette mærke, kan ikke alene på grund af denne særlige omstændighed udelukkes fra registrering med den begrundelse, at mærket er egnet til at bringe offentligheden i vildfarelse som omhandlet i artikel 3, stk. 1, litra g), i Rådets direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker, bl.a. når den goodwill, der er knyttet til det nævnte varemærke, der tidligere er blevet registreret med en anden skrift, er blevet overdraget sammen med den virksomhed, der fremstiller de varer, som er forsynet med varemærket.
            
         
               2)
            
            
               Indehaveren af et varemærke, der er identisk med navnet på designeren og den første producent af varerne, der er forsynet med dette mærke, kan ikke alene på grund af denne særlige omstændighed fortabe sine rettigheder med den begrundelse, at mærket er egnet til at vildlede offentligheden som omhandlet i artikel 12, stk. 2, litra b), i direktiv 89/104, bl.a. når den goodwill, der er knyttet til varemærket, er blevet overdraget sammen med den virksomhed, der fremstiller de varer, som er forsynet med varemærket.
            
         
      (1)  EUT C 217 af 28.8.2004.